## Pravilnik o postupanju u dobroj vjeri sudionika porezno-pravnog odnosa, gospodarskoj cjelini te obrascima prijave činjenica za koje postoji obveza prijavljivanja i izjave o izvorima stjecanja imovine

### NN 59/2009 (22.5.2009.), Pravilnik o postupanju u dobroj vjeri sudionika porezno-pravnog odnosa, gospodarskoj cjelini te obrascima prijave činjenica za koje postoji obveza prijavljivanja i izjave o izvorima stjecanja imovine

MINISTARSTVO FINANCIJA

1378

Na temelju članka 9. stavka 3., članka 33. stavka 2., članka 58. stavka 4. i članka 211. Općega poreznog zakona (»Narodne novine«, broj 147/08) ministar financija donosi

PRAVILNIK

O POSTUPANJU U DOBROJ VJERI SUDIONIKA POREZNO-PRAVNOG ODNOSA, GOSPODARSKOJ CJELINI TE OBRASCIMA PRIJAVE ČINJENICA ZA KOJE POSTOJI OBVEZA PRIJAVLJIVANJA I IZJAVE O IZVORIMA STJECANJA IMOVINE

I. OPĆA ODREDBA

Članak 1.

Ovim Pravilnikom utvrđuju se:

– načini postupanja u dobroj vjeri za sudionike porezno-pravnog odnosa,

– što se u pojedinom slučaju smatra gospodarskom cjelinom,

– oblik i sadržaj obrazaca prijave činjenica za koje postoji obveza prijavljivanja i izjave fizičke osobe o izvorima stjecanja imovine te način praćenja stanja imovine i izvora njezina stjecanja.

II. POSTUPANJE U DOBROJ VJERI SUDIONIKA POREZNO-PRAVNOG ODNOSA

Članak 2.

(1) Porezni obveznik ima pravo unaprijed biti obaviješten o svojim pravima i obvezama u postupcima koji se vode pred poreznim tijelom te u tu svrhu može postavljati pismene upite ispostavama i područnim uredima Porezne uprave.

(2) Kako bi porezni obveznici što lakše ostvarivali svoja prava i obveze, Porezna uprava na svojim će web-stranicama objavljivati porezne propise i druge obavijesti koje su od utjecaja na obračunavanje, utvrđivanje i naplatu poreza.

Članak 3.

(1) Tijekom postupka porezno tijelo poučit će poreznog obveznika o pravu na podnošenje zahtjeva u svrhu ostvarenja na zakonu osnovanih prava poreznog obveznika.

(2) Porezno tijelo poučit će poreznog obveznika o pravu da ima pomagatelja ili poreznog savjetnika ako ocijeni da nepoznavanje propisa ili nestručnost poreznog obveznika ili druge osobe koja sudjeluje u poreznom postupku može biti od utjecaja na ostvarivanje prava poreznog obveznika.

(3) Porezno tijelo dužno je paziti da zaštita prava poreznog obveznika ne narušava javni interes.

Članak 4.

(1) Porezni obveznik dužan je obračunavati i plaćati porez u iznosu, na način i u roku sukladno propisu ili nalogu poreznog tijela.

(2) Porezni obveznik dužan je poreznom tijelu davati istinite i potpune podatke o svim činjenicama koje su poreznom tijelu potrebne za obračun, utvrđivanje i naplatu poreza.

III. GOSPODARSKA CJELINA

Članak 5.

(1) Ako je na stjecatelja izvršen prijenos svih stvari, opreme, zalihe, potraživanja, prava i obveza koje čine kratkotrajnu i dugotrajnu imovinu obrta, smatrat će se da preneseni obrt predstavlja gospodarsku cjelinu.

(2) Ako je izvršen prijenos svih stvari, potraživanja, prava i obveza koje čine kratkotrajnu i dugotrajnu imovinu pogona tako da pogon može nastaviti samostalno obavljati dotadašnju djelatnost, smatrat će se da pogon predstavlja gospodarsku cjelinu.

IV. OBRASCI: PRIJAVA ČINJENICA BITNIH ZA OPOREZIVANJE I IZJAVA O IZVORIMA
STJECANJA IMOVINE

Članak 6.

(1) Na obrascu Prijava činjenica bitnih za oporezivanje porezni obveznik dužan je prijaviti:

– osnutak i prestanak trgovačkog društva, osnutak, premještaj i prestanak radionice ili stalne poslovne jedinice,

– početak i prestanak obavljanja gospodarske djelatnosti,

– promjenu prebivališta ili uobičajenog boravišta,

– kad izravno ili neizravno stječe više od 50% udjela ili većinskih članskih prava u tuzemnom ili inozemnom trgovačkom društvu,

– trgovačko društvo nad kojim je druga osoba izravno ili neizravno stekla više od 50% udjela ili većinska članska prava i

– druge činjenice koje mogu biti od utjecaja za obračun, utvrđivanje ili naplatu poreza.

(2) Oblik i sadržaj obrasca Prijave činjenica bitnih za oporezivanje sastavni je dio ovoga Pravilnika.

Članak 7.

(1) U svrhu praćenja stanja imovine fizičke osobe i izvora njezinog stjecanja, porezno tijelo ovlašteno je pozvati fizičku osobu koja u Republici Hrvatskoj ima prebivalište ili uobičajeno boravište radi davanja izjave koja se daje na obrascu Izjave fizičke osobe o izvorima stjecanja.

(2) Oblik i sadržaj obrasca Izjave fizičke osobe o izvorima stjecanja imovine sastavni je dio ovoga Pravilnika.

Članak 8.

(1) U svrhu praćenja stanja imovine fizičke osobe, Porezna uprava prikupljat će podatke o fizičkim osobama koje u Republici Hrvatskoj imaju prebivalište ili uobičajeno boravište te su vlasnici:

– zrakoplova,

– plovnih objekata,

– motornih vozila,

– nekretnina.

(2) Porezna uprava prikupljat će podatke o fizičkim osobama koje u Republici Hrvatskoj imaju prebivalište ili uobičajeno boravište te su utvrđeni investitorima pravomoćnom građevinskom dozvolom za građevine stambene i stambeno-poslovne namjene.

Članak 9.

Na zahtjev Porezne uprave državna tijela i pravne osobe u čijoj nadležnosti je vođenje registara o zrakoplovima i plovnim objektima, vođenje evidencije o registraciji motornih vozila i izdavanje građevinskih dozvola, dostavljat će Poreznoj upravi podatke iz članka 8. stavka 1. ovoga Pravilnika.

Članak 10.

(1) Državna tijela i pravne osobe iz članka 9. ovoga Pravilnika dostavljat će podatke iz članka 8. ovoga Pravilnika elektroničkim prijenosom podataka.

(2) Ako zbog tehničkih zapreka elektronički prijenos podataka nije moguć, državna tijela i pravne osobe iz članka 9. ovoga Pravilnika dostavljati će podatke iz članka 8. ovoga Pravilnika na nositelju podataka pod čime se podrazumijeva:

– standardna računalna disketa 3.5 (1.44 MB),

– standardni CD ROM kapaciteta 700 MB,

– standardni DVD od 4.7 GB ili

– USB vanjska memorija.

Članak 11.

Ovaj Pravilnik stupa na snagu danom objave u »Narodnim novinama«.

Klasa: 011-01/09-01/119

Urbroj: 513-07-21-01/09-1

Zagreb, 28. travnja 2009.

Ministar financija
Ivan Šuker, v. r.

Obrazac

PRIJAVA ČINJENICA BITNIH ZA OPOREZIVANJE

|  |  |  |  |
| --- | --- | --- | --- |
| Prijava činjenica bitnih za oporezivanje | | | |
| 1. Opći podaci | | | |
| Ime |  | Prezime |  |
| Spol |  | Porezni broj |  |
| Datum rođenja |  | Mjesto rođenja |  |
| Prebivalište  (država, mjesto, ulica, kućni broj) |  | Uobičajeno boravište  (država, mjesto, ulica, kućni broj) |  |

|  |  |
| --- | --- |
| Naziv |  |
| Sjedište (država, mjesto, ulica i kućni broj) |  |
| Pravna osnova na kojoj se temelji upis sjedišta |  |
| Porezni broj |  |
| MBS/Broj upisa u nadležni registar |  |
| 2. Podaci o promjeni prebivališta/uobičajenog boravišta | |
| Dosadašnje prebivalište (država, mjesto, ulica, kućni broj) |  |
| Dosadašnje uobičajeno boravište (država, mjesto, ulica, kućni broj) |  |
| 3. Podaci o promjeni sjedišta | |
| Dosadašnje sjedište (država, mjesto, ulica, kućni broj) |  |

|  |  |
| --- | --- |
| 4. Podaci o osnutku i prestanku trgovačkog društva, osnutku, premještaju i prestanku radionice ili stalne poslovne jedinice, početku i prestanku obavljanja gospodarske djelatnosti (nepotrebno precrtati) | |
| Datum osnutka |  |
| Država i mjesto upisa osnutka u nadležni registar, naziv tijela kod kojeg se vodi registar |  |
| Datum prestanka postojanja |  |
| Država i mjesto upisa prestanka postojanja u nadležni registar, naziv tijela kod kojeg se vodi registar |  |
| Datum premještaja |  |
| Stara adresa sjedišta (država, mjesto, ulica, kućni broj) |  |
| Nova adresa sjedišta (država, mjesto, ulica, kućni broj) |  |
| Datum početka obavljanja gospodarske djelatnosti |  |
| Datum prestanka obavljanja gospodarske djelatnosti |  |

|  |  |
| --- | --- |
| 5. Podaci o izravnom ili neizravnom stjecanju više od 50% udjela/većinskih članskih prava u tuzemnom ili inozemnom trgovačkom društvu | |
| Naziv trgovačkog društva |  |
| Porezni broj |  |
| MBS |  |
| Sjedište (država, mjesto, ulica i broj) |  |
| Vrsta udjela/rod |  |
| Veličina udjela i nominalna vrijednost |  |
| Način stjecanja |  |
| Datum prijenosa udjela |  |
| Datum upisa stjecanja u nadležni registar ili na račun koji se vodi kod nadležnog tijela |  |
| 6. Podaci o osobi koja ima 50% ili više udjela/većinska članska prava nad trgovačkim društvom – podnositeljem Prijave | |
| Ime i prezime/Naziv |  |
| Prebivalište ili uobičajeno boravište/sjedište (država, mjesto, ulica i broj) |  |
| Porezni broj |  |
| MBS |  |
| Vrsta udjela/rod |  |
| Veličina udjela i nominalna vrijednost |  |
| Način stjecanja |  |
| Datum prijenosa udjela |  |
| Datum upisa stjecanja u nadležni registar ili na račun koji se vodi kod nadležnog tijela |  |
| 7. Druge činjenice koje mogu biti od utjecaja za obračun, utvrđivanje ili naplatu poreza (npr. podaci o osobi ovlaštenoj za vođenje poslovnih knjiga i drugo) | |
|  | |
| 8. Napomene podnositelja Prijave | |
|  | |
| 9. Popis priloženih isprava | |
|  | |
| 10. Mjesto, dan, mjesec i godina podnošenja Prijave |  |
| 11. Potpis i pečat podnositelja Prijave |  |

UPUTA O NAČINU ISPUNJAVANJA OBRASCA PRIJAVA ČINJENICA BITNIH ZA OPOREZIVANJE

Ovom Uputom propisan je način ispunjavanja obrasca Prijave činjenica bitnih za oporezivanje (u nastavku: Prijava) te je ova Uputa sastavni dio Prijave.

U Prijavi su točke 1. te 10. i 11. obvezne, dok u pojedinom slučaju ostale točke ispunjava podnositelj Prijave u mjeri i opsegu u kojem se odnose na činjenice koje prijavljuje poreznom tijelu.

Prijava je namijenjena utvrđivanju činjenica koje su od utjecaja na obračunavanje, utvrđivanje ili naplatu poreza i drugih javnih davanja za potrebe vođenja postupka pred poreznim tijelima. Podaci moraju biti ispunjeni čitljivo, tiskanim slovima i bez naknadnog prepravljanja.

Ako je zbog opsega činjenica koje su predmet prijavljivanja to potrebno, podnositelj Prijave može porezno bitne činjenice navesti na zasebnim listovima papira koje je dužan označiti brojevima i potpisati svaki list zasebno. Podnositelj Prijave dužan je pod odgovarajućom točkom Prijave i pod točkom 8. Napomene navesti porezno bitne činjenice koje prijavljuje na zasebnim listovima te ukupan broj zasebnih listova koje prilaže uz Prijavu.

1. Opći podaci

Podnositelj Prijave upisuje podatke u skladu s podacima navedenima:

– na npr. osobnoj iskaznici, putovnici, rodnom listu, izvatku iz matice rođenih, ako je podnositelj fizička osoba, uz navođenje mjesta na kojem stvarno prebiva/boravi u tuzemstvu ili inozemstvu u vrijeme podnošenja Prijave,

– u registru koji vodi nadležno tijelo (npr. sudski registar nadležnog suda) ako je podnositelj pravna osoba, uz navođenje sjedišta u vrijeme podnošenja Prijave i pravne osnove za upis sjedišta (npr. ugovor o kupoprodaji poslovnog prostora, ugovor o zakupu),

– na potvrdi o osobnom identifikacijskom broju, odnosno navodi matični broj subjekta (MBS) upisan u registru koji vodi nadležno tijelo, broj upisa u registar koje vodi nadležno tijelo (npr. broj upisa u registar udruga).

2. Podaci o promjeni prebivališta/uobičajenog boravišta

Podnositelj Prijave – fizička osoba navodi državu, mjesto, ulicu i kućni broj gdje je imao prebivalište/uobičajeno boravište prije podnošenja Prijave.

3. Podaci o promjeni sjedišta

Podnositelj Prijave – pravna osoba navodi državu, mjesto, ulicu i kućni broj gdje je imao sjedište prije podnošenja Prijave.

4. Podaci o osnutku i prestanku trgovačkog društva, osnutku, premještaju i prestanku radionice ili stalne poslovne jedinice, početku ili prestanku obavljanja gospodarske djelatnosti

Podnositelj Prijave dužan je označiti koji od navedenih događaja prijavljuje na način da će nepotrebno precrtati. Npr. ako podnositelj Prijave prijavljuje prestanak trgovačkog društva, onda će u točki 4. precrtati riječi: osnutak, premještaj, prestanak, radionica, stalna poslovna jedinica, početak ili prestanak obavljanja gospodarske djelatnosti.

5. Podaci o izravnom ili neizravnom stjecanju više od 50% udjela/većinskih članskih prava u tuzemnom ili inozemnom trgovačkom društvu

Točku 5. Prijave ispunjava podnositelj Prijave koji je stekao 50% ili više udjela/ većinska članska prava u drugom društvu.

Podnositelj Prijave upisuje podatke:

– potrebne za identifikaciju trgovačkog društva čiji je udjel/većinska članska prava stekao (naziv, porezni broj/MBS, sjedište),

– o vrsti udjela/rodu ako ga ima (npr. poslovni udjel d.o.o. redovne dionice, povlaštene dionice, dionice bez prava glasa),

– o veličini udjela i nominalnoj vrijednosti (npr. broj stečenih dionica i njihova ukupna nominalna vrijednost, postotak stečenog udjela i njegova nominalna vrijednost)

– o načinu stjecanja (npr. originarno stjecanje preuzimanjem uplate određene kvote temeljnog kapitala, derivatno stjecanje od određene osobe po osnovi pravnog posla, pri čemu podnositelj Prijave treba specificirati vrstu pravnog posla i osobu prenositelja)

– o datumu prijenosa udjela (npr. dan sklapanja ugovora o prijenosu udjela, dan davanja izjave prenositelja o prijenosu dionica na stjecatelja)

– o datumu upisa u nadležni registar ili na račun koji se vodi kod nadležnog tijela (npr. dan upisa u registar dionica, dan upisa na račun nematerijaliziranih vrijednosnih papira u kompjuterskom sustavu ovlaštene osobe – Središnjeg klirinškog depozitarnog društva d.d.).

6. Podaci o osobi koja ima 50% ili više udjela/većinska članska prava nad trgovačkim društvom – podnositeljem Prijave

Točku 6. Prijave ispunjava podnositelj Prijave nad kojim druga osoba ima 50% ili više udjela/većinska članska prava.

Podnositelj Prijave upisuje podatke:

– potrebne za identifikaciju osobe koja ima 50% ili više udjela/većinska članska prava (ime i prezime/naziv, prebivalište/uobičajeno boravište/sjedište, porezni broj/MBS),

– o vrsti udjela/rodu ako ga ima (npr. poslovni udjel d.o.o. redovne dionice, povlaštene dionice, dionice bez prava glasa),

– o veličini udjela i nominalnoj vrijednosti (npr. broj stečenih dionica i njihova ukupna nominalna vrijednost, postotak stečenog udjela i njegova nominalna vrijednost),

– o načinu stjecanja (npr. originarno stjecanje preuzimanjem uplate određene kvote temeljna kapitala, derivatno stjecanje od određene osobe po osnovi pravnog posla, pri čemu podnositelj Prijave treba specificirati vrstu pravnog posla i osobu prenositelja),

– o datumu prijenosa udjela (npr. dan sklapanja ugovora o prijenosu udjela, dan davanja izjave prenositelja o prijenosu dionica na stjecatelja),

– o datumu upisa u nadležni registar ili na račun koji se vodi kod nadležnog tijela (npr. dan upisa u registar dionica, dan upisa na račun nematerijaliziranih vrijednosnih papira u kompjutorskom sustavu ovlaštene osobe).

7. Druge činjenice koje mogu biti od utjecaja za obračun, utvrđivanje ili naplatu poreza (npr. podaci o osobi ovlaštenoj za vođenje poslovnih knjiga i drugo)

Podnositelj Prijave upisuje sve ostale podatke za koje smatra da su od utjecaja ili mogu biti od utjecaja na obračun, utvrđivanje i naplatu poreza, a nisu obuhvaćeni točkama 2. do 6. Prijave, kao što su podaci o osobama koje su ovlaštene za vođenje poslovnih knjiga, za zastupanje pred poreznim tijelima ili za primanje pismena.

8. Napomene podnositelja Prijave

Podnositelj Prijave upisuje sve eventualne druge napomene koje se odnose na podatke navedene u prethodnim točkama te navodi porezno bitne činjenice koje prijavljuje na zasebnim listovima i ukupan broj zasebnih listova koje prilaže uz Prijavu.

9. Popis priloženih isprava

Podnositelj Prijave navodi sve isprave koje prilaže uz Prijavu u izvorniku ili kopiji.

10. Mjesto, dan, mjesec i godina podnošenja Prijave

Podnositelj Prijave upisuje gdje i kada je podnio Prijavu.

11. Potpis i pečat podnositelja Prijave

Podnositelj Prijave – fizička osoba vlastoručno potpisuje Prijavu ili po osobi ovlaštenoj za zastupanje (npr. zakonski zastupnik, opunomoćenik).

Za podnositelja Prijave – pravnu osobu upisuje se ime i prezime osobe ovlaštene za zastupanje i funkcija (npr. direktor, ravnatelj). Prijavu potpisuje osoba ovlaštena za zastupanje te se uz potpis stavlja otisak pečata.

Obrazac

IZJAVA FIZIČKE OSOBE O IZVORIMA STJECANJA IMOVINE

1. Opći podaci:

(ime i prezime)

(prebivalište/Uobičajeno boravište)

(porezni broj)

Telefon: , e-mail:

Osoba ovlaštena za primanje pismena:

(ime i prezime ovlaštene osobe te adresa na koju se dostavljaju pismena)

2. Podaci o izvorima primitaka:

Podnositelj Izjave je (nepotrebno precrtati):

– nezaposlen

– obavlja obrt:

(naziv i sjedište obrta)

– ostvaruje primitke po osnovi nesamostalnog rada:

(osnova ostvarivanja, ime i prezime/naziv poslodavca/isplatitelja
i sjedište poslodavca)

– ostvaruje primitke po nekoj drugoj osnovi:

1.

2.

3.

4.

5.

(osnova ostvarivanja, naziv i sjedište isplatitelja)

3. Podaci o nekretninama u vlasništvu ili suvlasništvu
podnositelja Izjave:

3.1. Stan ili kuća u vlasništvu/suvlasništvu podnositelja Izjave koju koristi za stanovanje:

(država, mjesto, ulica i kućni broj gdje se stan ili kuća nalaze, korisna površina u m²)

3.2. Ostale nekretnine u vlasništvu/suvlasništvu podnositelja Izjave:

A. stan:

1.

2.

3.

(država, mjesto, ulica i kućni broj gdje se stan nalazi, korisna površina u m²)

B. kuća:

1.

2.

3.

(država, mjesto, ulica i kućni broj gdje se kuća nalazi, korisna površina u m²)

C. poslovni prostor:

1.

2.

3.

(država, mjesto, ulica i kućni broj gdje se poslovni prostor nalazi, korisna površina u m²)

D. zemljište:

1.

2.

3.

(oznaka katastarske općine – k.o./ broj katastarske čestice – k.č.br./ broj posjedovnog lista / PL br. u koji je zemljište upisano, korisna površina u m²)

E. ostale samostojeće nekretnine (garaža, spremište i drugo):

1.

2.

3.

(država, mjesto, ulica i kućni broj gdje se nekretnina nalazi, korisna površina u m²)

4. Podaci o zrakoplovima, plovnim objektima ili motornim vozilima u vlasništvu/suvlasništvu podnositelja Izjave:

1.

2.

3.

4.

5.

(vrsta zrakoplova, plovnog objekta ili motornog vozila, marka/tip, godina proizvodnje)

5. Podaci o ostaloj imovini kojom raspolaže podnositelj Izjave:

Imovina se sastoji od:

A. gotovine u domaćoj i stranoj valuti:

1.

2.

3.

4.

5.

(iznos gotovine i oznaka valute)

B. štednje odnosno novčanih sredstva na osobnim računima ili štednim knjižicama te računu vrijednosnih papira:

1.

2.

3.

4.

5.

(oznaka računa i tko ga vodi/iznos štednje/stanje na računu)

C. udjela u trgovačkim društvima:

1.

2.

3.

4.

5.

(naziv trgovačkog društva i sjedište, % udjela/broj dionica, nominalna vrijednost)

D. druge imovine (npr. umjetnine, dragulji, lovačko oružje):

1.

2.

3.

4.

5.

(opis imovine)

6. Podaci o načinu/izvorima i osobama od kojih je podnositelj Izjave stekao imovinu navedenu:

– pod točkom: 3. ove Izjave:

1.

2.

3.

4.

5.

– pod točkom 4. ove Izjave:

1.

2.

3.

4.

5.

– pod točkom 5. ove Izjave:

1.

2.

3.

4.

5.

7. Napomene:

U \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (potpis podnositelja Izjave)

UPUTA O NAČINU ISPUNJAVANJA OBRASCA IZJAVA FIZIČKE OSOBE O IZVORIMA STJECANJA IMOVINE

Ovom Uputom propisan je način ispunjavanja obrasca Izjava fizičke osobe o izvorima stjecanja imovine (u nastavku: Izjava) te je ova Uputa sastavni dio Izjave.

U Izjavi su rubrike 1. do 6. obvezne, a u pojedinom slučaju potrebno je upisati podatke u mjeri i opsegu koji odgovara činjeničnom stanju kod podnositelja Izjave.

Izjava je namijenjena utvrđivanju izvora stjecanja imovine kojom raspolaže fizička osoba za potrebe vođenja postupka pred poreznim tijelima. Podaci moraju biti ispunjeni čitljivo, tiskanim slovima i bez naknadnog prepravljanja.

Ako je zbog opsega podataka koji se daju u Izjavi potrebno, podnositelj Izjave može podatke navesti na zasebnim listovima papira koje je dužan označiti brojevima i potpisati svaki list zasebno. Podnositelj Izjave dužan je pod odgovarajućom točkom Izjave i pod točkom 7. Napomene navesti podatke koje navodi na zasebnim listovima te ukupan broj zasebnih listova koje prilaže uz Izjavu.

Podnositelj Izjave dužan je Izjavu vlastoručno potpisati.

1. Opći podaci

Podnositelj Izjave upisuje podatke u skladu s podacima navedenima primjerice na osobnoj iskaznici, putovnici, rodnom listu, izvatku iz matice rođenih i potvrdi o osobnom identifikacijskom broju. U slučaju da je podnositelj Izjave ovlastio drugu osobu za primanje pismena, dužan je navesti ime i prezime ovlaštene osobe te adresu (mjesto, ulicu i kućni broj) na koju će porezno tijelo dostavljati pismena.

2. Podaci o izvorima primitaka

Podnositelj Izjave daje podatke je li nezaposlen ili ostvaruje primitke obavljanjem obrta, po osnovi nesamostalnog rada ili na drugi način.

Ako podnositelj Izjave ostvaruje primitke:

– od obavljanja obrta – upisuje podatke o nazivu i sjedištu obrta prema obrtnici;

– po osnovi nesamostalnog rada – upisuje podatke o tome ostvaruje li primitke od plaće ili mirovine te ime i prezime/naziv poslodavca/isplatitelja i njegovo sjedište;

– po nekoj drugoj osnovi – upisuje podatke o načinu na koji ostvaruje primitke (npr. iznajmljivanje, samostalna djelatnost zdravstvenih djelatnika, samostalna djelatnost znanstvenika, samostalna predavačka djelatnost, autorske naknade, primici po osnovi djelatnosti sportaša, primici po osnovi kamata od štednje, primici od dividendi i udjela u dobiti na temelju udjela u kapitalu, primici od kamata po vrijednosnim papirima i drugo) te ime i prezime/naziv i sjedište isplatitelja.

3. Podaci o nekretninama u vlasništvu ili suvlasništvu podnositelja Izjave

Podnositelj Izjave upisuje podatke o nekretnini koja mu služi za stanovanje te o svim ostalim nekretninama u tuzemstvu i inozemstvu koje se nalaze u njegovu vlasništvu ili suvlasništvu (izvanknjižnom ili knjižnom) prema podacima kako su navedeni u izvatku iz zemljišne knjige ili ispravi o stjecanju (npr. kupoprodajnom ugovoru, ugovoru o zamjeni, rješenju o nasljeđivanju).

4. Podaci o zrakoplovima, plovnim objektima i motornim vozilima u vlasništvu/suvlasništvu podnositelja Izjave

Podnositelj Izjave upisuje podatke o svim zrakoplovima, plovnim objektima i motornim vozilima koji se nalaze u njegovu vlasništvu ili suvlasništvu i to:

– vrsta zrakoplova, plovnog objekta ili motornog vozila (npr. osobni automobil, traktor, jahta i drugo),

– marka/tip – ime proizvođača i ime serije proizvodnje (npr. ford-fiesta),

– godina proizvodnje – upisuje se godina prema podacima iz npr. prometne dozvole, knjižice vozila.

5. Podaci o ostaloj imovini kojom raspolaže podnositelj Izjave

Podnositelj Izjave unosi podatke o drugoj imovini u tuzemstvu i inozemstvu kojom raspolaže.

Kod podataka o štednji odnosno novčanim sredstvima na osobnim računima ili štednim knjižicama te vrijednosnim papirima podnositelj Izjave upisuje:

– naziv i sjedište (država, mjesto, ulica i broj) banke ili druge institucije (npr. štedionice) kod koje se vodi račun davatelja Izjave,

– vrstu vrijednosnog papira, rod ako ga ima (npr. redovne dionice, povlaštene dionice, dionice bez prava glasa, obveznice),

– nominalnu vrijednost (npr. broj stečenih dionica i njihova ukupna nominalna vrijednost, postotak stečenog udjela i njegova nominalna vrijednost).

U podatke o udjelima u trgovačkim društvima podnositelj Izjave upisuje:

– naziv trgovačkog društva i sjedište – prema podacima iz sudskog registra trgovačkog suda;

– vrstu udjela/rod ako ga ima (npr. poslovni udjel d.o.o. redovne dionice, povlaštene dionice, dionice bez prava glasa),

– veličinu udjela i nominalnu vrijednost (npr. broj stečenih dionica i njihova ukupna nominalna vrijednost, postotak stečenog udjela i njegova nominalna vrijednost).

6. Podaci o načinu/izvorima i osobama od kojih je podnositelj Izjave stekao imovinu navedenu pod točkama: 3., 4. i 5. ove Izjave

Podnositelj Izjave dužan je što potpunije upisati podatke:

– o načinu/izvoru stjecanja: npr. kupoprodajni ugovor, darovanje, kredit i drugo,

– o osobi od koje je imovina stečena: npr. ime i prezime/naziv prodavatelja/ darovatelja/davatelja kredita.

7. Napomene

Podnositelj Izjave upisuje sve eventualne druge napomene koje se odnose na podatke navedene u prethodnim točkama te navodi priloge koje dostavlja uz Izjavu.

Pravilnik, NN 59/2009-1378